Pénteken 30 ezer gyerek kivonul a tantermekből
A természet lágy ölén tartják a tanítási órákat.
Az ÖkoStart Alapítvány felhívására a „Kinn az osztály nap” akció keretében 2016. április 8-án, pénteken országosan közel 1200 osztály vállalta, hogy a természetben tartja meg óráit, vagyis a tantermek falain kívül.

A XX. század végén többen felfigyeltek arra, hogy a városi létforma és ezzel együtt a technológiai eszközök nyújtotta kikapcsolódási lehetőségek mennyire elvonják a gyermekeket a szabadtéri vagy természetben töltött felszabadult időtöltéstől. Ennek a folyamatnak a káros hatásairól számos tanulmány és kutatás is foglalkozik, melyről az alapítvány korábban beszámolt, és amelyre ezzel a kezdeményezéssel kívánja felhívni a gyerekek, tanárok és szülők figyelmét.

A „Kinn az osztály nap” akcióhoz októbertől csatlakozhattak az iskolák a www.kinnazosztaly.hu oldalon. Az akció keretében országosan több mint 30 000 gyermek tanul majd a szabadban – értesült az OGH Hírügynökség.

Címfotó: Wikimedia Commons
Életmód